Στη γέφυρα Ρίου - Αντιρρίου έφθασε λίγο πριν από τις 11:00 το πρωί η πορεία που έχει οργανώσει ο δήμος Πατρέων κατά της ανεργίας.

Η πορεία ξεκίνησε περίπου στις 8:00 το πρωί από την πλατεία Γεωργίου, με επικεφαλής τον δήμαρχο Πατρέων, Κώστα Πελετίδη, και μέσω της οδού Πανεπιστημίου κατέληξε στη γέφυρα, στο ρεύμα, προς Αντίρριο.

Εκεί στην πορεία ενώθηκαν και άλλοι διαδηλωτές, οι οποίοι είχαν φθάσει νωρίτερα με μέσα μαζικής μεταφοράς και από άλλες περιοχές, εκτός Πατρών.

Η κυκλοφορία στη γέφυρα Ρίου - Αντιρρίου έχει διακοπεί και τα οχήματα εξυπηρετούνται μέσω του πορθμείου Ρίου - Αντιρρίου.